# นันโตะ
นันโตะ  เป็นนครแห่งหนึ่งในจังหวัดโทยามะ ประเทศญี่ปุ่น ตั้งอยู่ในพื้นที่ภูเขาทางมุมทิศตะวันตกเฉียงใต้ของจังหวัดโทยามะ ทางทิศเหนือของจังหวัดกิฟุ เป็นที่ตั้งของหมู่บ้านประวัติศาสตร์โกกายามะ แหล่งมรดกโลกของยูเนสโก มีขนาดพื้นที่ทั้งหมด  มีจำนวนประชากร ณ วันที่ 1 มีนาคม ค.ศ. 2025 ประมาณ 44,115 คน และมีความหนาแน่นของประชากร 66 คนต่อตารางกิโลเมตรสถิตในหน้าแรกทางการของนครนันโตะ  

 ภูมิศาสตร์ 
นครนันโตะตั้งอยู่ในพื้นที่ทางตะวันตกเฉียงใต้ของจังหวัดโทยามะ มีอาณาเขตทางทิศตะวันตกติดกับจังหวัดอิชิกาวะ และทิศใต้ติดกับจังหวัดกิฟุ พื้นที่ตอนเหนือของเมืองอยู่ในที่ราบโทจิ ส่วนพื้นที่ตอนใต้ของเมืองเป็นภูเขา พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น ภูมิภาคต่าง ๆ ของนครนันโตะประกอบด้วยฟูกูโนะ ฟูกูมิตสึ โจฮานะ อิโนกูจิ และอินามิ

 เทศบาลข้างเคียง 
 จังหวัดกิฟุ
 นครฮิดะ
 หมู่บ้านชิรากาวะ
 จังหวัดอิชิกาวะ
 นครคานาซาวะ
 นครฮากูซัง
 จังหวัดโทยามะ
 นครโอยาเบะ
 นครโทนามิ
 นครโทยามะ

 ภูมิอากาศ 
นครนันโตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในนันโตะอยู่ที่ 13.6 °C ปริมาณน้ำฝนเฉลี่ยทั้งปีอยู่ที่ 2,410 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.3 °C และต่ำสุดในเดือนมกราคมอยู่ที่ประมาณ 2.0 °Cข้อมูลภูมิอากาศนันโตะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรนันโตะ จำนวนประชากรของนครนันโตะลดลงในช่วง 60 ปีที่ผ่านมา

 ประวัติศาสตร์ 
พื้นที่ที่ปัจจุบันเป็นนครนันโตะ เคยเป็นส่วนหนึ่งของแคว้นโบราณที่ชื่อแคว้นเอ็ตจู

เทศบาลนครนันโตะจัดตั้งขึ้นเมื่อวันที่ 1 พฤศจิกายน ค.ศ. 2004 จากการควบรวมกันของเมืองฟูกูโนะ เมืองอินามิ เมืองโจฮานะ หมู่บ้านอิโนกูจิ หมู่บ้านคามิไตระ หมู่บ้านไทระ และหมู่บ้านโทงะ (ทั้งหมดมาจากอำเภอฮิงาชิโตนามิ) และเมืองฟูกูมิตสึ (จากอำเภอนิชิโตนามิ)

 การเมืองการปกครอง 
thumb|left|ศาลาว่าการนครนันโตะ สาขาฟูกูมิตสึ
นครนันโตะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน

นายกเทศมนตรีนครนันโตะคนปัจจุบันคือ มิกิโอะ ทานากะ ซึ่งดำรงตำแหน่งสมัยที่ห้า หลังจากได้รับการเลือกตั้งครั้งแรกเมื่อวันที่ 16 พฤศจิกายน ค.ศ. 2008

 อุตสาหกรรม 
นครนันโตะเป็นที่ตั้งของสตูดิโอแอนิเมชัน พีเอเวิกส์ ซึ่งสร้างรายการอนิเมะเรื่องต่าง ๆ เช่น คานัน (Canaan), แองเจิลบีทส์! แผนพิชิตนางฟ้า (Angel Beats!), ชาร์ลอตต์ (Charlotte) และซากุระเควสต์ (Sakura Quest) นครนันโตะยังเป็นที่ตั้งของสำนักงานใหญ่ของบริษัท KAWADA Technologies Inc. และสำนักงานใหญ่ของบริษัท Daiken Corporation นครนันโตะยังเป็นที่รู้จักจากเมืองแกะสลักไม้อินามิ ซึ่งเชื่อกันว่ามีการประกอบอาชีพแกะสลักไม้มาตั้งแต่ ค.ศ. 1390

 สถานที่ท่องเที่ยว 
 หมู่บ้านประวัติศาสตร์โกกายามะ
 เมืองแกะสลักไม้อินามิ
 สกีรีสอร์ตอิอ็อกซ์อาโรซา
 สกีรีสอร์ทไทระ
 วัดเซ็นโตกูจิ

 การศึกษา 
นครนันโตะมีโรงเรียนประถม 9 แห่ง และโรงเรียนมัธยมต้น 8 แห่งที่สังกัดเทศบาลนครนันโตะ และมีโรงเรียนมัธยมปลาย 3 แห่งที่สังกัดคณะกรรมการการศึกษาจังหวัดโทยามะhttp://www.city.nanto.toyama.jp/cms-sypher/www/section/index.jsp หน้าแรกทางการ

 การขนส่ง 
 รถไฟ 
 22px บริษัทรถไฟญี่ปุ่นตะวันตก (JR West): สายโจฮานะ
 สถานี:  –  –  –  –  – 

 รถโดยสารประจำทาง 
 บริษัทรถบัสรถไฟคาเอ็ตสึโน
 รถบัสด่วนรถไฟโทยามะจิโฮ

 ทางหลวง 
 30px|link=|alt= ทางด่วนโทไก-โฮกูริกุ
 
 
 
 

 ความสัมพันธ์ระหว่างประเทศ 
  นครเช่าซิง มณฑลเจ้อเจียง ประเทศจีน เมืองมิตรภาพ ตั้งแต่มีนาคม ค.ศ. 1983
  เดลฟี ประเทศกรีซ เมืองมิตรภาพ ตั้งแต่มิถุนายน ค.ศ. 1986
  อาโรซา (Arosa) รัฐเกราบึนเดิน ประเทศสวิตเซอร์แลนด์ เมืองมิตรภาพ ตั้งแต่กันยายน ค.ศ. 1991
  อำเภอพย็องชัง จังหวัดคังว็อน ประเทศเกาหลีใต้ เมืองมิตรภาพ ตั้งแต่กันยายน ค.ศ. 2002
  Tukuche รัฐคัณฑกี ประเทศเนปาล เมืองพี่น้อง ตั้งแต่มกราคม ค.ศ. 1989
  มาร์ลโบโร (Marlboro) รัฐนิวเจอร์ซีย์ สหรัฐอเมริกา เมืองพี่น้อง ตั้งแต่พฤษภาคม ค.ศ. 2003

 ในสื่อ 
เมืองมาโนยามะในอนิเมะเรื่อง ซากุระเควสต์ มีต้นแบบมาจากเมืองนันโตะ ซึ่งเป็นที่ตั้งสำนักงานใหญ่ของสตูดิโออนิเมะ พีเอเวิกส์